

…..napirend

**Előterjesztés az IWAS Kerekesszékes Vívó Világkupa 2020. évi támogatásáról**

Tisztelt Közgyűlés!

A Magyar Paralimpiai Bizottság tájékoztatta az Önkormányzatot, hogy 2020. február 13-16. között ismételten Eger Megyei Jogú Városa adhat otthont az IWAS Kerekesszékes Vívó Világkupa nemzetközi rendezvénynek.

A 2014 óta immár 6. alkalommal megrendezésre kerülő esemény a korábbi évekhez hasonlóan több, mint 20 ország közel 200 versenyzőjének ad lehetőséget arra, hogy megmérettesse magát 2020. február 13-16 között. Bátran kimondható, hogy a tradicionális esemény a sportág éves nemzetközi versenynaptárának egyik leglátogatottabb és legkedveltebb eseménye.

A verseny rendezésének alapvető és szükséges költségeinek nagy részét a Magyar Paralimpiai Bizottság fedezi, de kérik az Önkormányzat segítségét a verseny színvonalas megrendezéséhez kapcsolódó kiadások támogatására.

Javaslom a rendezvény támogatását. Figyelemmel Eger Megyei Jogú Város Önkormányzata Közgyűlésének 27/2019. (XII.20.) számú, az Önkormányzat 2020. évi átmeneti gazdálkodásáról szóló önkormányzati rendeletében foglaltakra az Önkormányzat a 2020. évi költségvetésében a Magyar Paralimpiai Bizottság számára biztosítson – az IWAS Kerekesszékes Vívó Világkupa megrendezéséhez – bruttó 1 000 000 forintot a rendezvény működési költségeinek támogatására.

Kérem a Tisztelt Közgyűlést, az előterjesztésben foglaltakat szíveskedjen elfogadni.

Eger, 2020. január 13.

Mirkóczki Zita

alpolgármester

**Határozati javaslat (egyszerű többség):**

Eger Megyei Jogú Város Önkormányzata Közgyűlése a Magyar Paralimpiai Bizottság (székhelye: 1146 Budapest, Istvánmezei út 1-3.; adószáma: 18873423-2-42, nyilvántartási száma: 01-03-0000034) részére a 2020. február 13-16. között megrendezésre kerülő IWAS Kerekesszékes Vívó Világkupa működési költségeinek fedezésére bruttó 1 000 000 Ft, azaz Egymillió forint támogatást nyújt. A támogatás összegét az Önkormányzat 2020. évi költségvetésében biztosítja. A Közgyűlés felhatalmazza a polgármestert a támogatási szerződés aláírására.

**Felelős:** Mirkóczki Ádám polgármester megbízásából:

Juhászné dr. Krecz Erzsébet Gazdasági Iroda vezetője

Spisák György Polgármesteri Iroda vezetője

**Határidő:** 2020. február 29.